section_heading: Kraj i značaj
paragraph_text: Sve navedeno su dobrovoljački odredi Narodne zaštite odradili prije nego što je Republika Hrvatska međunarodno priznata, a što je prva učinila Sveta Stolica – Vatikan 13. siječnja 1992. godine, a dva dana kasnije i države Europske zajednice. Hrvatski sabor se odužio Narodnoj zaštiti. Dopunama Zakona o blagdanima, spomendanima i neradnim danima u Republici Hrvatskoj iz studenoga 2011., 15. ožujka obilježava se kao spomendan pod nazivom Dan osnivanja Narodne zaštite u Republici Hrvatskoj.